Zi Yu

Zi Yu (ĉine: 梓渝, naskita en la 6-a de julio 2002), kies vera nomo estas Zheng Peng (ĉine: 郑朋), estas ĉina aktoro kaj kantisto. Li naskiĝis en la urbo Lianyungang, provinco Jiangsu, kaj studas en la Aktora Fako de Pekina Akademio de Moderna Muziko (ĉine: 北京现代音乐研修学院). 

 Biografio 
En la 26-a de junio 2020, li partoprenis en la knabobanda konkurenca talent-spektaklo "La Nomo de la Junulo" de Youku kiel trejnato de Huakai Banxia. En januaro 2021, li partoprenis en la knabobanda konkurenca spektaklo "Juneco kun Vi 3", produktita de iQIYI, kiel trejnato de Huakai Banxia. En la 25-a de junio 2021, li aliĝis al la knabobando Guanghe Shaonian kaj oficiale debutis.

En la 8-a decembro 2022, oni malkaŝis, ke li estis mistraktita de bandestro Zheng Xingyuan dum longa tempo. En la 10-a, la kompanio Huakai Banxia deklaris, ke tio estas senbaza onidiro. En la 23-a, li komencis intertraktadon pri nuligo de kontrakto kun Huakai Banxia. En la 8-a de januaro 2023, Huakai Banxia postulis, sen antaŭa interkonsento, ke li kolektu siajn personajn aĵojn kaj transloĝiĝu al Hangzhou antaŭ la 14-a.

En la 9-a de januaro, li publikigis mesaĝon responde al la incidento de ĉikanado, konfirmante ke li estis batita de Zheng Xingyuan. Li anoncis, ke li jam prezentis proceson laŭleĝe kaj petis nuligon de sia kontrakto kun la kompanio. Kiel reago, Huakai Banxia postulis de li kompenson de 600 mil juanoj, pagotan dum kvin jaroj. En la 16-a de junio 2025, la dramo "Venĝita Amo" (ĉine: 逆爱) komencis elsendiĝi interrete, kio alportis al li pli da atento kaj rekonado.

 Eksteraj ligiloj 
 Instagram-Konto de Zi Yu
 Dramo "Venĝita Amo" ĉe Jutubo

 Referencoj 

Kategorio:Ĉinaj kantistoj
Kategorio:Ĉinaj aktoroj